**UPUTE MATIČNOG ODBORA ZA TEHNIČKO PODRUČJE - POLJA KEMIJSKOG INŽENJERSTVA, RUDARSTVA, NAFTE I GEOLOŠKOG INŽENJERSTVA, METALURGIJE, TEKSTILNE TEHNOLOGIJE I GRAFIČKE TEHNOLOGIJE ZA VISOKA UČILIŠTA I ZNANSTVENE INSTITUTE**

U skladu s člankom 9. Pravilnika o ustroju, nadležnosti i načinu rada matičnih odbora („Narodne novine“, broj 3/24., dalje: Pravilnik o matičnim odborima), u postupcima izbora na znanstvena i znanstveno-nastavna radna mjesta (i u naslovnog znanstvenika ili naslovnog nastavnika) visoka učilišta i znanstveni instituti dužni su dostaviti matičnom odboru propisanu dokumentaciju, među kojom i dokaze o ispunjavanju Nacionalnih sveučilišnih, znanstvenih i umjetničkih kriterija pristupnika.

U cilju osiguravanja transparentnosti, učinkovitosti i jasnoći svojeg postupanja, Matični odbor za tehničko područje - polja kemijskog inženjerstva, rudarstva, nafte i geološkog inženjerstva, metalurgije, tekstilne tehnologije i grafičke tehnologije, a vezano za navedeni članak Pravilnika o matičnim odborima, od podnositelja očekuje dostavu sljedeće dokumentacije, komprimirane u jednu zip datoteku i organizirane u mape, sukladno preporukama navedenima u Tablici 1:

* od visokih učilišta: dostavu ispunjene *Tablice 1. Dokumentacija pristupnika za izbor na znanstveno-nastavno radno mjesto (M I\_2)*, odnosno
* od znanstvenih instituta: dostavu ispunjene *Tablice 1. Dokumentacija pristupnika za izbor na znanstveno radno mjesto (M I\_2)*.

**UPUTE ČLANOVIMA STRUČNIH POVJERENSTAVA ZA IZRADU IZVJEŠĆA S MIŠLJENJEM**

Stručno mišljenje povjerenstva o ispunjavanju kriterija za izbor ili reizbor sastavlja se u pisanom obliku te treba biti jasno, argumentirano i temeljeno na objektivnoj procjeni ispunjavanja zakonskih kriterija. Stručno izvješće, uz datum, mjesto i naziv tijela kojem se dostavlja, polazi od navođenja članova stručnog povjerenstva, njihova znanstveno-nastavnog ili znanstvenog radnog mjesta (uključujući područje i polje izbora) te ustanove u kojoj su zaposleni. Zatim, potrebno je navesti točne službene podatke o sjednici fakultetskog ili stručnog vijeća na kojoj je donesena odluka o pokretanju postupka izbora na radno mjesto ili u naslovnog znanstvenika ili naslovnog nastavnika, a što uključuje KLASU i UR.BROJ odluke nadležnog tijela te datum imenovanja stručnog povjerenstva. Ako je riječ o izboru na slobodno radno mjesto, izvješće mora sadržavati relevantne informacije o raspisanom natječaju, uključujući naziv radnog mjesta i znanstveno područje i polje u kojem se izbor provodi. Stručno povjerenstvo mora jasno naznačiti temeljem kojih se normativnih akata provodi postupak izbora/reizbora i pišu izvješće s mišljenjem. Mišljenje treba biti strukturirano u skladu s predloškom (Prilog 1; M I\_8).

**Tehnička priprema izvješća:**

1. Izvješće s mišljenjem treba biti grafički ujednačeno s obzirom na oblik slova (font), veličinu slova / znakova, prored i slično. Stranice izvješća trebaju biti numerirane brojevima stranica u donjem desnom kutu stranice, počevši s brojem 1 pa do zadnje stranice (koristiti se predloškom – Prilog 1; M I\_8).
2. Izvješće s mišljenjem je potrebno oblikovati tako da potpisi članova Stručnog povjerenstva ne budu na zasebnoj stranici dokumenta, već u sklopu stranice koja sadržava tekst mišljenja i prijedlog.
3. Izvješće mora biti dostavljeno u pretraživom pdf formatu (OCR).

**Specifične upute za dio izvješća koji se odnosi na ispunjavanje znanstvenih uvjeta:**

1. Navođenje znanstvenih radova u tekstu i Tablici 2-1 izvješća treba biti sadržajno u potpunosti usklađeno s navođenjem istih radova u Hrvatskoj znanstvenoj bibliografiji (bazi CRORIS) i popisu radova po Mostu (M II\_1; redni brojevi radova u Tablici 2-1 moraju biti istovjetni s rednim brojevima u popisu radova po Mostu). Pritom treba u izvješću voditi računa o podudarnosti citiranih znanstvenih radova sa znanstvenim područjem i poljem u koje se pristupnik bira, navedenima u Hrvatskoj znanstvenoj bibliografiji.
2. Radi osiguranja konzistentnosti preporučuje se navođenje glavnog autorstva (najviše dva glavna autora po radu) u CRORIS bazi u rubrici Napomena.
3. Treba navesti potpun broj stranica svih znanstvenih radova kao i potpune bibliografske podatke svih radova u časopisima i zbornicima, a za radove u zbornicima na elektronskom mediju, ako ne postoji urednička numeracija, brojeve stranica označiti počevši od broja 1, npr. za rad od pet stranica napisati 1-5.
4. Ukoliko je pristupnik ranije biran u neko drugo znanstveno područje ili polje ili je postupak izbora u tijeku, utoliko u izvješću stručnog povjerenstva treba biti izričito navedeno koji su radovi korišteni za izbor u to polje.
5. Ukoliko pristupnik ima 1 ili više bodova autorskog doprinosa više od propisanog ukupnog broja bodova u kategoriji A **i ne udovoljava** **uvjetima propisanim u kategorijama B i C, stupci B i C u Tablici 2-2 se brišu** te se ne navode radovi u kategorijama B i C u Tablici 2-1.
6. Preporučuje se da, ako pristupnik ima 1 ili više bodova autorskog doprinosa više od propisanog ukupnog broja bodova u kategoriji A **i udovoljava uvjetima propisanim u kategorijama B i C**, da se stupci B i C u Tablici 2-2 brišu te se ne navode radovi u kategorijama B i C u Tablici 2-1.

**Specifične upute za dio izvješća koji se odnosi na ispunjavanje znanstveno-nastavnih uvjeta:**

1. U izvješću stručnog povjerenstva u poglavljima 3-1 i 3-2 navode se **samo u potpunosti ispunjeni uvjeti** za koje su priloženi odgovarajući dokazi.
2. Opće uvjete koje nije potrebno ispunjavati za određeno znanstveno-nastavno zvanje (sada radno mjesto), kao i posebne uvjete iz kategorije A, B i C koje pristupnik **ne ispunjava, potrebno je** **izbrisati iz tablice**. Pritom **ne mijenjati** brojeve posebnih uvjeta.
3. Poželjno je obrazloženja u tablicama pisati u odgovarajućem gramatičkom rodu. Pojedina obrazloženja je potrebno napisati u odgovarajućem broju (npr*. Pristupnica je u koautorstvu sa studentom kojem je bila mentor objavila 3 rada / 5 radova. (radovi A.1.4.1.; A.1.4.3.; A.14.7.*).

**UPUTE ZA PRISTUPNIKE ZA PRIPREMU DOKUMENTACIJE TEMELJEM KOJE DOKAZUJU ISPUNJAVANJE UVJETA ZA IZBOR / REIZBOR**

1. Svu dokumentaciju i dokaze organizirati u Mape prema uputama u Tablici 1.
2. Svaki dokaz treba biti zaseban dokument unutar mape (foldera) s oznakom istom kao u tablici uvjeta Rektorskog zbora u Izvješću s mišljenjem stručnog povjerenstva
3. Životopis pripremiti u skladu s oglednim primjerom (M I\_12)

|  |  |
| --- | --- |
| **Primjer organizacije dokaza:** | **A screenshot of a computer screen  AI-generated content may be incorrect.** |

**M I\_12**

(Upisati ime i prezime pristupnika)

(Upisati Matični broj znanstvenika)

**ŽIVOTOPIS**

U životopisu je potrebno navesti najosnovnije biografske podatke, podatke o znanstvenom i nastavnom radu i napredovanju, u obujmu od **najviše jedne stranice teksta**.

mjesto, datum potpis

\_\_\_\_\_\_\_\_\_\_\_\_\_\_\_\_\_\_\_\_\_\_